  Виталий Пронин кылем арняе Воткинскысь нылпи юртысь пиналъёс дунъязы Тӧролэн но Правительстволэн администрацзылэсь басьтэм кузьымъёс.ты. Удмуртиын Выль ар азьын мынӥз «Ас киын лэсьтэм кузьым» акция. Отчы пыриськизы пӧртэм нылпи юртъёсысь пиналъёс, кивалтӥсьёслы кузьым дасяллязы. Табере кивалтӥсьёслэсь асьсэос кузьым басьтыло ни. Кылсярысь, кылем арняе Воткинскысь нылпи юртысь пиналъёс дунъязы Тӧролэн но Правительстволэн администрацзылэсь басьтэм кузьымъёсты. Со вал пылесосъёс но утюгъёс. Предприятиос нылпи юртэ кузьымъёс сётыса, нылпиослы тау каризы.- Ми асьмеос таӵе кузьымъёс курим. Тодӥсько, мукет юртъёсын куризы телевизоръёс, ноутбукъёс! - шуэ нылпи юртлэн кивалтӥсез Наталья Черёмушкина. - Туж кулэ акция. Ми лулысь-сюлмысь тыршиськом, нылпиослы шуныт но умой мед луоз шуыса. «Ас киын лэсьтэм кузьым» акция шаерамы быдэсъяське 2014-тӥ арысен. Туэ нылпи юртъёсысь пиналъёс пӧртэм предприятиослы, огазеяськонъёслы но соослэн кивалтӥсьёссылы Выль арлы кузьымъёс дасязы. Нош предприятиос нылпи юртэ кузьымъёс сётыса, нылпиослы тау каризы. Акцие пыриськизы 13 нылпи юртъёс, быдэ вуымтэослэн 10 социально-реабилитационной центръёссы, ляб визьем нылпиослэн 2 интернатъёссы но наркологической диспансерысь быдэ вуымтэослэн катъяськонъя центрзы. Лэсьтэмын вал 600 синпель кузьым, 300 открытка. izvestiaur.ruВераны кулэ, та акцие мыло-кыдо пыриськиз «Удмурт дунне» газет но, Алнашысь нылпи садысь пиналъёслы мастер-класс ортчытӥз.http://udmdunne.ru/2017/12/udmurt-dunne-gazetys-zhurnalistjos-alnashys-nylpi-yurtys-pinaljosly-master-klass-ortchyt%D3%A5zy/  